runetrust/blame-folketinget-dk huggingface dataset:
Line Barfod (EL), 2008-05-30:
Derfor vil min påstand være, at man med den politik, som regeringen og Dansk Folkeparti fører, risikerer at skabe langt flere mennesker, der får det så dårligt, at de må ende på førtidspension, end hvis man fra starten behandlede folk anstændigt og gav dem den ro, der skal til, og den mulighed for at få et overskud i deres tilværelse og få ressourcer til at få et bedre liv, så de kunne komme ud og få et arbejde.
Per Larsen (KF), 2023-05-03:
For det er jo et spørgsmål om, at der skal noget halm ind til de grise, og hvis systemet ikke er til det, kan det næsten ikke lade sig gøre, og så foregår det på den måde, at man så kuperer halerne på de grise der, for så undgår man, at de bider i halerne, man undgår, at de får infektioner, og man undgår så på den måde, at man skal bruge så meget antibiotika.
Kristian Thulesen Dahl (DF), 2004-06-03:
Så vi har netop prøvet at tage hånd om det i en tid, hvor vi jo må erkende, at selv landbrugets organisationer - også de, der repræsenterer de mindre landbrug - siger, at der pågår en strukturændring i landbruget, der gør, at det vil være halsløs gerning at sige, at de ikke må udvikle sig, heller ikke til det lidt større.
Benny Engelbrecht (S), 2021-05-27:
Men det ændrer jo ikke på, at der er retningslinjer, som skal sikre, at importører, at forhandlere, at alle, der arbejder i beredskabet, folk, der transporterer biler efter en kollision f.eks., også er i stand til at kunne håndtere tingene på en rigtig og ikke mindst forsvarlig måde.
Jane Heitmann (V), 2017-11-14:
Om en uges tid skal vi alle sammen til stemmeurnerne til kommunalvalget og hver især sætte vores kryds ud for den politiker, som vi mener er bedst til at passe på vores børn og sikre en god personalenormering i børnehaver og vuggestuer, at sikre gode skoler med de rigtige lærerkapaciteter og ikke mindst sikre en værdig ældrepleje med den helt rigtige personalenormering og de rigtige personalekompetencer på vores plejehjem.
Nick Hækkerup (S), 2020-10-22:
Der er nogle, der kan være uenige i, at det er omgærdet med den grad af fortrolighed, som tilfældet er, men det tror jeg dybest set er en politisk uenighed, som måske ikke så meget bare handler om spørgsmålet om fortrolighed, men som handler om, at man, hvis man mener, at vores frihed og vores sikkerhed som land og som enkeltpersoner står på, at vi har været og fortsat skal være en integreret del af den vestlige sikkerhedspolitiske alliance, så også bliver nødt til at have blik for, at hvis de her oplysninger bliver eksponeret, hvis vi ikke kan gøre det her i et fortroligt rum, så risikerer vi, at de efterretningstjenester, som der er samarbejde med, f.eks. ikke vil give os oplysninger, vil give os dem langsommere, vil samarbejde mindre, og det betyder, at vi bliver eksponeret for f.eks. mulige terrorangreb.
Margrethe Vestager (RV), 2002-01-16:
Med den oprydning, der er sket på området for råd og nævn, i hvert fald varslet vil ske, må man sige, at der er skabt basis for at etablere et sådant uafhængigt råd, klart og tydeligt i samspil med f.eks. Socialforskningsinstituttet.
Lone Dybkjær (RV), 2010-11-23:
Men når jeg er tilhænger af og også med i beslutningsforslaget, er det simpelt hen, fordi vi ved, at i hvert fald en del ikke nødvendigvis opfatter cykelhjelmen som smart, som en smart påklædning, og så kan man godt sige, at det måske er bedre, at vi faktisk siger, at det skal folk, når de færdes i trafikken, lige så vel som folk skal anvende sikkerhedsselen, når de sidder i en bil.
Peter Skaarup (DF), 2003-03-21:
Vi kan se, at amerikanske styrker nødvendigvis må iføre sig gasmasker, og det samme gælder de journalister, der dækker området dernede, dækker de begivenheder, der foregår. Hvorfor skulle de gøre det, hvis ikke det var, fordi man var ret overbevist om, at Saddam Hussein netop havde de masseødelæggelsesvåben, som hele debatten har kørt om?
Marianne Jelved (RV), 2006-01-24:
Jeg vil gerne spørge Venstres ordfører, hvad Venstres politik sådan overordnet er med hensyn til forskningsmidlerne, og jeg tænker her især på, hvordan man vil fremme den frie grundforskning, og hvad Venstre egentlig forstår ved den frie grundforskning.
Morten Bødskov (S), 2008-10-09:
Socialdemokraterne har jo rent faktisk fremsat en handlingsplan på seks punkter, som helt eller delvis er indeholdt i den her aftale - det er derfor, vi støtter aftalen - en handlingsplan, som handler om, at der skal skabes større stabilitet i den danske bankverden, og at systemet så at sige skal justeres, således at vi ikke skal se denne grådighed, kombinationen af gavmilde aktieoptionsprogrammer og mulighederne for at skrue kurserne op i bankerne, hvilket udmønter sig i enorme udbetalinger til bankdirektører til vores andres store forundring.
Jytte Wittrock (S), 2005-05-13:
Selv om det måske er en god idé, at man holder de der opgaver adskilt mellem kommune og stat, vil ministeren så ikke anerkende, at det i hvert fald historisk set har vist sig, at der er kommet lidt mere gang i hjulene, når der er en gulerod i form af en statslig støtte, medfinansiering?
Frank Aaen (EL), 2009-03-11:
Pengene fosser ud af statskassen, gældsætningen af Danmark vokser, grundlaget for vores fælles velfærd smuldrer, og derfor er mit enkle spørgsmål til skatteministeren: Hvordan har skatteministeren det med at have ansvaret for, at grundlaget for velfærdsstaten smuldrer, og at Danmark bliver gældsat?
Line Barfod (EL), 2009-02-05:
Og det er jo det, der er det grundlæggende problem, at i stedet for at gå ind og lave en ordentlig fleksibel hjælp til de ældre efter de ældres behov, så går man ind og indretter ældreplejen ud fra firmaernes behov og ud fra et ideologisk ønske om at privatisere, og det kan jeg ikke forstå at Dansk Folkeparti vil lægge stemmer til, når man siger, at man gerne vil varetage de ældres interesser i stedet for firmaernes interesser.
Peder Hvelplund (EL), 2020-10-08:
Det er bare for lige at sætte lidt proportioner i forhold til det her, for det er klart, at når vi har haft en regering, som har givet massive skattelettelser til de rigeste, og vi står over for en udfordring, hvor vi kan se, at vi både skal investere i grøn omstilling og holde hånden under en velfærd – den velfærd, der har båret os igennem en finanskrise, og som nu er ved at bære os igennem en coronakrise – ja, så er der nogle, der kommer til at skulle betale, og det er selvfølgelig dem med de økonomisk bredeste skuldre.
Morten Østergaard (RV), 2016-05-03:
Jeg interesserer mig sådan set for, hvad alle partier mener, men det, jeg da kan konstatere her, er, at det her er et forslag fra et mindretal, for en anden del af regeringens parlamentariske grundlag, Liberal Alliance, er jo ikke en del af det forslag til vedtagelse, netop fordi de, som jeg forstår det, har samme synspunkt som regeringen, nemlig at der er brug for, at virksomhederne kan tiltrække kvalificerede udlændinge, også fra ikkevestlige lande.
Ole Hækkerup (S), 2013-03-14:
Da jeg ser kontroludvalget som en substitut på grund af nødvendigheden af hemmeligholdelse for Folketinget i kontrolsystemet, er det for mig naturligt, at man laver den sondring, hvor man siger: Her har vi så kontroludvalget, der udfører kontrolfunktionen med den fremadrettede politik, altså det, man vil, det virke, der foregår inden for lovens rammer.
Karen Hækkerup (S), 2014-04-03:
Når jeg siger, vi gerne vil gøre det bedre, handler det jo ikke om, at det ikke har været godt nok i dag, men det er klart, at hvis man har et våbenkontor alle steder, men måske ikke har våbensager nok til, at det kun er det, man fylder sin arbejdsdag ud med, sidder man også og laver andre ting.
Pernille Skipper (EL), 2020-04-21:
Statsministeren har dog en chance for at gøre det godt igen, så mit spørgsmål er: Vil statsministeren indkalde til forhandlinger med henblik på netop at sikre vores kritiske infrastruktur også omkring vores sundhedsvæsen, både når det kommer til vacciner, produktion af værnemidler og test og for den sags skyld den vigtige og essentielle medicin?
Ole Birk Olesen (LA), 2022-04-21:
Men det handler om, at økonomien på Femern forudsætter, at der kører nogle biler igennem den tunnel, som kommer der, og hvis de biler i stedet kan køre gratis over Storebælt, er der nogle af dem – ikke de fleste, men nogle af dem – som så tager den gratis tur over Storebælt, fordi en tur under Femern Bælt for 500 kr. for de bilister ikke kan konkurrere med en gratis tur over Storebælt.
Kristian Thulesen Dahl (DF), 1999-01-20:
Derfor er det jo svært for nogle af os at forstå, at hr. Buksti ikke kan tage de ord i sin mund, men prøver at tale udenom under henvisning til, at man vil have en indholdsdebat og ikke en diskussion om forbehold, for hr. Buksti kunne jo lige så let som amen i kirken sige her i dag, at det danske forbehold vil ikke med socialdemokratisk opbakning blive forsøgt ændret, hvis altså det, hr. Buksti har talt om, skal stå til troende.
Ole Stavad (S), 2001-01-23:
Den diskussion, der var i forbindelse med konkurrenceloven, har regeringen altså lyttet til, vil jeg sige til fru Pernille Sams, herunder argumenterne, som jeg har fået det refereret - jeg var jo ikke selv med på det tidspunkt - og som de blev fremført af bl.a. Venstre og De Konservative.
Per Clausen (EL), 2009-05-12:
Og betyder det så også, at det er en god ting, at mennesker smides ud af sygedagpengesystemet, selv om man ikke er i stand til at anvise dem et arbejde, og selv om de er for syge til at kunne arbejde, men så kan komme på kontanthjælp, som gør, at kommunerne kan spare penge?
Lene Espersen (KF), 2004-11-18:
Den anden ting er, at jeg synes, at forsvarsministeren har tacklet den her problemstilling helt utrolig flot, og jeg synes, at han har udvist rettidig omhu i de beslutninger, som blev truffet, for at der ikke skulle sås tvivl om, hvordan Danmark ser på overholdelse af konventioner og internationale aftaler.
Helge Adam Møller (KF), 2004-03-26:
Men hvis man så lavede en pulje, så burde det da i hvert fald være en statspulje, hvor kommunerne 2 år efter betalte hele beløbet tilbage til statspuljen med renter og renters rente, for de har jo rigeligt fået pengene tilbage, så de har haft gevinst af det.
Søren Espersen (DF), 2007-05-30:
Jeg siger tak til udenrigsministeren for hans gennemgang af denne vanskelige sag, som jo har været øverst på den udenrigspolitiske dagsorden ikke alene her i Danmark, men i parlamenter og regeringer verden over i næsten syv årtier, en indikation af, at dette er en ganske speciel konflikt.
Else Winther Andersen (V), 1999-04-23:
Og med hensyn til meget af den debat, der har været om hjemmehjælpen i de kommuner, der har misforstået det, der står i loven om, at tildeling af hjemmehjælp er et spørgsmål om at give en individuel vurdering, er det jo nu ved at være rettet, blandt andet på grundlag af de afgørelser, der er kommet fra klagerådene.
Thomas Danielsen (V), 2024-11-06:
Derfor kan jeg godt over for spørgeren løfte sløret for, at hvis man ønsker at lave sort arbejde, hvis man ønsker at lave socialt bedrageri, og hvis man ønsker at lave kriminalitet, hvilket der skal slås ned på, så begynder man jo ikke at søge en varebilstilladelse for så derefter at bruge den til de her formål.
Line Barfod (EL), 2002-03-12:
Og man skal sikre, at det ikke bliver privatiseret, at det ikke bliver udliciteret, for derefter kan der ikke være demokratisk kontrol med, om der nu også bliver leveret de nødvendige ydelser, og hvilke arbejdsforhold folk har. For os er det ikke noget kardinalpunkt, at man ikke må være privat ansat, men for os er det vigtigt, at man bliver ansat på ordentlige løn- og arbejdsvilkår; at fagforeningen har adgang til at snakke med folk; at man ikke bliver tvangsaktiveret uden nogen som helst mulighed for at få indsigt i sine egne forhold, og uden at andre har mulighed for at kontrollere det.
Line Barfod (EL), 2004-04-15:
Jeg vil lige bede hr. Per Dalgaard om at bekræfte, at de partier, der stemte imod forhøjelsen af retsafgiften under den tidligere regering, faktisk har flertal i dag og har haft det i efterhånden 2½ år, så man har haft rig lejlighed til at sætte retsafgiften ned igen, hvis man prioriterede at gøre det.
Svend Aage Fauerholdt (DF), 2000-03-17:
, at vi ikke er medforslagsstillere bare for at genere miljøministeren og genere regeringen, men vi er med, fordi det er helt naturligt for os, at når det drejer sig om områder, hvor troværdighed og hurtighed sættes i højsædet, så er det en helt naturlig ting for os at være med.
John Dyrby Paulsen (S), 2012-09-06:
Man kan sige, at hvis ikke vi havde lavet kickstarten, hvis vi ikke på den måde havde holdt hånden under beskæftigelsen, som er det, der har været effekten af kickstarten, så havde vi set endnu højere arbejdsløshedstal nu, så havde vi set endnu værre arbejdsløshedstal end dem, vi har set nu, og det tror jeg ikke nogen af os har interesse i.
Kristian Thulesen Dahl (DF), 2008-10-09:
Det, jeg er ude efter, er lige at give hr. Frank Aaen et minut til at hjælpe os på vej med, hvad det helt konkret er for et finansielt system, vi skulle indføre nu i den situation, vi står i, og som efter hr. Frank Aaens opfattelse ville løse situationen.
René Skau Björnsson (S), 2005-10-13:
Der er en klageadgang, den er der nogle, men langtfra alle, der har gjort brug af, og derfor er det også sådan, at af de der omkring små 170 kosttilskud, der ifølge Lægemiddelstyrelsen ikke er kosttilskud, men er markedsført som lægemidler, er mere end halvdelen jo fjernet fra hylderne.
Peter Skaarup (DF), 1999-05-04:
Og den eneste mulighed, man har, er at sikre fængslerne bedre, og når den mulighed er udtømt, - vi har ikke set, at den mulighed er helt udtømt endnu - så må man altså lave en ekstra straf, der kan regulere, at der er færre, der får lyst til at flygte igen.
Morten Helveg Petersen (RV), 2009-03-27:
Jeg synes, at det er relevant i en tid, hvor vi i øvrigt forsøger den her balancegang mellem de fundamentale frihedsrettigheder, som vi holder af og ønsker at beskytte, og så et hensyn til, at selv samme rettigheder ikke overtrædes unødigt - hvis jeg må have lov til at svare så bredt, som jeg gør her.
Pernille Skipper (EL), 2012-05-08:
Det er rigtig vigtigt, at når man først har taget politisk beslutning om, hvad man gerne vil ændre i lovgivningen, efterfølgende også lige får den juridiske vurdering for at se, hvor der eksempelvis kan opstå huller i straffelovgivningen, hvis den her bestemmelse afskaffes.
Christian Poll (ALT), 2016-05-10:
Så når WHO kommer med de her udtalelser, er det jo faktisk, fordi der i det her system – det videnskabelige system, man har bygget op med erfaring, og som man efterhånden har bygget på i mange, mange år – er en tydelig indikation af, at der her også er en risiko for mennesker, fordi mennesker fysiologisk ligner nogle af de forsøgsdyr, man bruger.
Jørn Jespersen (SF), 1999-04-15:
Vi har heller ikke den samme effektive kontrol med de konkurrencebegrænsende aftaler, og det er dokumenteret fra mange sider, inklusive medlemmer af Konkurrencerådet, at vi har et for stort råd med et for stort flertal af direkte eller indirekte erhvervsbeskyttende interesser, og at vi derfor i virkeligheden ikke har den effektive konkurrence.
Thomas Adelskov (S), 2008-05-23:
Jeg mener, det er ret afgørende, at vi i Danmark sikrer ordentlige vilkår for de offentligt ansatte, fordi det er forudsætningen for, at vi kan rekruttere, at vi kan skabe den arbejdsglæde, der er nødvendig for, at vi også har medarbejdere til at løfte de meget tunge serviceopgaver og velfærdsopgaver, vi har i det her samfund, også i årene fremover.
Mette Frederiksen (S), 2010-11-10:
Det, jeg spørger ministeren om i dag, er, hvordan ministeren vil sikre, at der ikke er børn, der på grund af sparehensyn, på grund af regeringens økonomiske politik, ikke får tilbudt et alderssvarende dagtilbud, men i stedet placeres i et dagtilbud, som barnet aldersmæssigt faktisk ikke er i stand til at kunne indgå i på en ordentlig måde.
Frank Aaen (EL), 2015-04-16:
Så gør vi lidt op med det lidt besynderlige princip, som det nuværende udligningssystem jo i virkeligheden bygger på, nemlig at man skal sørge for, at de kommuner, der har høj arbejdsløshed, får en lav refusion og dermed en stor udgift, for så gør de sig mere umage for at få nogle jobs.
Helge Sander (V), 2008-04-09:
For så vidt angår den kritiske dialog, vil jeg gerne som udgangspunkt sige, at jeg føler, det er utrolig afgørende, at vi har et tæt samarbejde med kineserne, at vi ikke sidder tilbage med korslagte arme og tror, det er den måde, vi påvirker tingene bedst på.
Anne Hegelund (EL), 2024-01-30:
Der vender jeg bare tilbage til, at jeg virkelig håber, at man også vil have øje for, at der er nok, der kan blive videreuddannet til at undervise fremtidens velfærdsarbejdere, som selv har den hat på, frem for at det er nogle, der har læst på universitetet og ikke kender noget til, hvordan det er ude i virkelighedens velfærd, der skal undervise på professionshøjskolerne.
Karen Jespersen (V), 1999-03-04:
Jeg synes, det er værd at bemærke, at der bag justitsministerens holdning til at afkriminalisere prostitution ligger et nyt syn på de prostituerede: at der ikke er tale om kriminelle mennesker, som man først og fremmest skal reagere over for ved straf og ved det syn, at de er kriminelle, men netop se prostitution som et symptom på sociale problemer, og at det at være prostitueret ofte også er årsag til sociale og andre sundhedsmæssige problemer, at det altså trækker nye problemer med sig.
Poul Nyrup Rasmussen (S), 2001-03-21:
Jeg synes, jeg vil sige til spørgerne: Lad os nu tage den fornødne tid, og når vi så har en afklaring dels af systemet, dels af de politiske rammer, inden for hvilket et sådant system i givet fald skal etableres, så har vi også et analytisk grundlag, hvor vi selvfølgelig fra regeringen side vil lægge vægt på en samlet vurdering, der selvsagt også omfatter Grønlands situation, sådan som spørgeren er inde på.
Jytte Hilden (S), 1997-11-27:
Jeg er meget, meget glad for fru Grethe Rostbølls præcisering, for det er lige præcist det, vi skal sikre ved konstruktionen: at der er en fond, at der er en uafhængig bestyrelse og det er denne bestyrelse, der tager stilling til, hvad der skal nyoprettes og eventuelt skal kigge efter nye fyrtårne, hvad der eventuelt skal lukkes, og hvad der skal fortsætte. Min politiske erfaring gennem et kvart århundrede siger mig bare, at det at lukke ting er noget af det mest besværlige, og enhver, der lytter til denne debat, kan bare tænke på noget som f.eks. Kommunehospitalet.
Pia Christmas-Møller (KF), 1998-06-25:
Jeg vil i hvert fald sige til fru Pia Kjærsgaard, at det må bero på mangel på opmærksomhed, hvis det fuldstændigt er forbigået fru Pia Kjærsgaards opmærksomhed, at Det Konservative Folkeparti sloges som gale under valgkampen for at sikre et borgerligt flertal, der kunne bære en borgerlig regering. Og skulle det lykkes os i dette Folketing at få samlet et flertal, der kan vippe Socialdemokraterne og De Radikale ud af Statsministeriet og de øvrige ministerkontorer, så er vi med. Det kan jeg garantere for.
Line Barfod (EL), 2002-05-07:
Vi vil også gerne være med til at se på andre ændringer i klagesystemet, men dette forslag vil være en start, og der er et stort behov for det med den meget stigende brug af privathospitaler og privatlæger, der lægges op til fra regeringens side, og som regeringen og Dansk Folkeparti gør alt for at styrke.
Anni Matthiesen (V), 2023-04-14:
Jeg tror da sagtens, at vi kan blive enige om, at det er vigtigt med tidlig inddragelse, men jeg er også nødt til at spørge ind til noget: Når ordføreren siger, at Danmarksdemokraterne vil mene, at alle skal have ret til tidlig inddragelse, tænker ordføreren så ikke, at der kan være sager – lad os tage et eksempel, hvor børn bliver udsat for vold, måske endda dagligt – som er så grelle, at man faktisk ikke kan udsætte barnet for, at hele familien bliver inddraget, eller hvad?
Troels Lund Poulsen (V), 2009-11-12:
Miljøministeriet, og det er så de statslige miljøcentre, står for trin 1 og 2, mens kommunerne skal stå for trin 3. Som et resultat af høringen vil de berørte kommuner også blive inddraget og hørt, før ministeriet udpeger risikoområderne i trin 1.
Ole Løvig Simonsen (S), 1997-11-21:
Det erkender jeg, og det er faktisk forudsætningen for, at branchen som sådan, og det gælder dem alle sammen, fagbevægelsen, arkitekter, ingeniører, får overskud til at sige: O.k., skal vi videre med det her, hvad er det så for elementer, vi skal bruge?
Christian Rabjerg Madsen (S), 2021-10-07:
De er almindeligvis meget veloplyste, men i valgkampen var det jo sådan, at Venstre gik frem med et løfte om at lægge en bund under velfærden – jeg tror, det var 69 mia. kr. – men der var ikke et ord om ultimative krav, og det synes jeg jo er underligt.
Karina Lorentzen Dehnhardt (SF), 2022-12-08:
Vi synes, det er godt at se på procedurerne for, hvordan vi går til europapolitikken, som jo fylder mere og mere, og vi synes også, det er fint, at Grønlandsudvalget og Færøudvalget bliver ligestillet med andre stående udvalg her i Folketinget.
Charlotte Antonsen (V), 2003-01-08:
Når hr. Thulesen Dahl er så bekymret for den illegale arbejdskraft, så vil jeg godt spørge hr. Thulesen Dahl: Jamen er det ikke langt mere løntrykkende med illegal arbejdskraft i byggeriet og i landbruget, end hvis de pågældende medarbejdere kom hertil på normale vilkår?
Margrete Auken (SF), 1998-01-15:
Men nu er Venstre og De Konservative oppe og sige, at nu skal det være slut med prøveløsladelser, nu skal det være yderst begrænset, med at folk får udgang osv. Det er en kolossal skærpelse, en kolossal skærpelse, af, hvad der foregår i øjeblikket.
Britt Bager (KF), 2021-10-26:
Så jeg vil blot høre ordføreren, om ordføreren er med på, at vi i det her udvalgsarbejde lige graver et spadestik dybere, så vi ikke en gang til bare står med en lovgivning, hvor hensigten er den allerbedste, men så vi også får præciseret, hvad stalking er helt præcis.
Søren Kolstrup (EL), 2001-05-21:
Og så må man selvfølgelig altid erkende, at i en overgangsperiode må man være indstillet på situationer, hvor udbud af certificeret bæredygtigt tømmer muligvis ikke kan tilfredsstille efterspørgslen. For det andet har jeg en bemærkning om - jeg tror, det var ministeren, der også nævnte det - at vi her har at gøre med en kompliceret problemstilling.
Rune Lund (EL), 2017-10-25:
Vi havde dog allerhelst set en større omlægning af registreringsafgiften, hvor man lavede en teknisk baseret afgift, som ligesom bilimportørernes model er baseret på vægt og CO2-udledning, men hvor der også ville være et værditillæg, så man ligesom kunne sørge for, at de luksusbiler, som ellers ville blive meget billigere, ikke ville blive det.
Jacob Buksti (S), 2003-10-21:
Når det nu er sådan, at det her drejer sig om at få folk til at flytte ud i udkantsområder, øge skattegrundlaget osv., og når vi så i øvrigt har en forholdsvis tilfældig opdeling, hvad sker der så, hvis der er en person, der flytter fra Sydthy Kommune, som er en af de fattigste kommuner i hele landet, over på den anden side af vandet til Mors?
Mette Bock (LA), 2015-04-08:
Det undrer mig utrolig meget, at regeringspartierne, Socialdemokraterne og Det Radikale Venstre, er af den opfattelse, at det ikke er politikere, der skal bestemme, hvad der har værdi i et samfund, og derfor står rigsarkivaren over Folketinget i en sag som den her.
Sophie Løhde (V), 2012-12-19:
Jeg indledte sådan set med at tilkendegive, at jeg gerne ville kvittere for, at man netop fulgte op på den aftale, som VK-regeringen og Dansk Folkeparti indgik om at indføre en udredningsret i det danske sundhedsvæsen i tilknytning til de udrednings- og diagnosecentre, som regionerne allerede har etableret.
Karen Ellemann (V), 2012-04-27:
Og de undersøgelser, der er lavet, som f.eks. den fra Danmarks Evalueringsinstitut, som ministeren også nævnte, viser jo faktisk, at elevplanerne er et rigtig godt redskab for skole-hjem-samarbejdet, både for lærerne og for forældrene, og at elevplanerne tjener som en indlysende god dagsorden, når man har skole-hjem-samtaler.
Per Clausen (EL), 2010-01-26:
Det er i en situation, hvor vi har en række udredninger og undersøgelser, der viser, at vi kunne formindske CO2-udslippet med 40 pct. i 2020, og at det oven i købet ville være samfundsøkonomisk fornuftigt, men vi mangler at tage de redskaber i brug, som kunne gøre, at det skete.